**ČETRTEK, 19.3.2020**

**SLJ – 1. ura:**

**Berilo, stran 116 in 117**

Učenci, si kdaj izmišljate narobe stavke? Poznate kakšne smešne izštevanke z narobe besedami?

Tudi pesniki se radi igrajo z narobe besedami in se zabavajo. Taka je tudi pesem Kaj je videl Mižek Figa. Pesem je napisala Ljudmila Prunk Utva. Preberi jo v berilu na strani 116 in 117.

Ustno odgovori na vprašanja:

* Kakšno se vam zdi ime Mižek Figa?
* Kam je odšel?
* Koliko živali nastopa v pesmi?
* Kaj se mu je zdelo od vseh čudes največje čudo?
* Katera od njegovih dogodivščin se ti zdi najbolj smešna?
* Kako si predstavljaš otok Niga? Ali bi odšel tja?

V pesmici poišči dvojice besed, ki se rimajo. Napiši jih v zvezek.

Pesem še enkrat preberi od verza do verza in ugotovi, kaj je »narobe«. Preoblikuj jih tako, da zopet nastane »pravi svet«.

**2. ura - Vabilo**

**DZ, str. 24 in 25**

Danes boš spoznal, kako pišemo vabilo. Vabilo je besedilo, s katerim vabimo na dogodek. Imeti mora naslednje podatke: datum, uro, kraj dogodka in kdo vabi.

Reši naloge v delovnem zvezku na strani 24. Tudi sam po zgledu napiši eno vabilo.

Reši naloge tudi na strani 25, saj je besedilo *Lutkovna predstava* povezano z vabilom.

**ŠPO – Teki**

Pojdi iz hiše, vreme nam je ta teden res naklonjeno za zunanje aktivnosti! Če imaš veliko dvorišče, lahko teke izvajaš pred hišo, drugače se odpravi na kakšen travnik.

Dobro se ogrej in naredi gimnastične vaje.

Ponovi tehnike teka. Razdalja, ki jo boš pretekel, naj bo dolga od 30 do 50 metrov.

* »Šivalni stroj« (nizki skiping): Lahkoten tek na mestu, najprej počasi, nato vedno hitreje, nato spet počasneje.
* Visoki skiping: Teči na mestu z visoko dvignjenimi koleni. Drži dlani pred seboj v višini pasu, noge dviguj tako visoko, da se jih s stegni dotakneš. Vajo izvedi še v gibanju.
* Tek s poudarjenim korakom: Razdaljo preteči tako, da se pri teku izrazito odrivaš.
* Izmeničen lahkoten tek in tek s poudarjenim korakom.
* Tek s pospeševanjem: Postopoma pospešuješ hitrost teka, na polovici razdalje doseži maksimalno hitrost, nato postopoma upočasnjuješ tempo teka.

**MAT – Deljenje z 1**

**DZ, stran 84**

Ker vemo, da sta množenje in deljenje nasprotni operaciji, lahko račune množenja z neznanim členom pretvorimo v deljenje: 6 : 1 = 6, ker je 6 . 1 = 6

Delimo:

1 : 1 = 1, ker je 1 . 1 = 1

2 : 1 = 2, ker je 2 . 1 = 2

3 : 1 = 3, ker je 3 . 1 = 3

4 : 1 = 4, ker je 4 . 1 = 4

5 : 1 = 5, ker je 5 . 1 = 5

6 : 1 = 6, ker je 6 . 1 = 6

7 : 1 = 7, ker je 7 . 1 = 7

8 : 1 = 8, ker je 8 . 1 = 8

9 : 1 = 9, ker je 9 .1 = 9

10 : 1 = 10, ker je 10 . 1 = 10

Račune deljenja si zapiši v zvezek.

Reši še naloge v delovnem zvezku na strani 84.